USA presidendile Barack Obamale ja veel kahele poliitikule saadetud kahtlustäratavad kirjad sisaldasid ritsiini.
CNNi andmetel seisis kirjades: «Kui näed ebaõiglust ja ei paljasta seda, siis aitad hääletult sellele kaasa».
Kirjadele oli alla kirjutatud «Olen KC ja see on minu saadetud sõnum».
Föderaalse Juurdlusbüroo andmetel senaator Roger Wickerile , Barack Obamale ja Mississippi kohtuesindajale saadetud kirju uuritakse veel laboratoorselt.
Kirjade saatmises kahtlustatuna arreteeriti Mississippi osariigist pärit mees, kes kannab nime Paul Kevin Curtis.
Lee maakonna šerif Jim Johnson kinnitas, et kahtlusalune arreteeriti ta kodus Corinthis.